Diari Oficial de la Generalitat Valenciana


Sumari del DOGV 7347, del 27-08-2014 (2014/7763)

Notificació de la sentència dictada en el procediment de guarda i custòdia número 1820/2013.
--------------------------------------------------------------------------------------------

### Dades del document

Número de DOGV
:   7347

Data del DOGV
:   27-08-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/7763


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1820/2013. [2014/7763]  
Família, guarda, custòdia o aliments fill menor no matrimonial no consensuat 001820/2013-L  
Demandant: Rocío Sánchez Borja.  
Procuradora: Ana María Garrigós Soriano.  
Demandat: Pedro Manuel Malacatus Rodríguez.  
Procurador/a: -  
  
María Dolores Valle Contreras, secretària del Jutjat de Primera Instància número 24 de València, mitjançant este edicte faig saber que en les actuacions de família, guarda, custòdia o aliments fill menor no matrimonial no consensuat 001820/2013, a instàncies de Rocío Sánchez Borja, representada per la procuradora Ana María Garrigós Soriano, contra Pedro Manuel Malacatus Rodríguez, en situació de rebel·lia, en les quals, en data 16 de juliol de 2014, ha recaigut sentència la part dispositiva de la qual diu així:  
  
«Dispositiva  
Estime la demanda formulada per la procuradora Ana María Garrigós Soriano, en nom i representació de Rocío Sánchez Borja, contra Pedro Manuel Malacatus Rodríguez, i dispose les mesures següents:  
  
1. Que els fills menors queden davall la guarda i custòdia de sa mare, Rocío Sánchez Borja, sent la pàtria potestat compartida entre ambdós progenitors.  
2. Sobre el règim de visites paternofilials a Pedro Manuel Malacatus Rodríguez, s'establix un règim pel qual este pot vore els menors amb la sol·licitud prèvia i el consentiment de la mare.  
3. La pensió alimentària en favor dels fills menors, M. J., P. J., A., M. A. i S., serà a càrrec de Pedro Manuel Malacatus Rodríguez i es fixa en la quantitat de 500 euros/mes; quantitat que haurà d'ingressar en el compte que designe Rocío Sánchez Borja en els cinc primers dies de cada mes, amb l'actualització d'acord amb les variacions de l'índex de preus al consum.  
4. Gastos extraordinaris: cada progenitor contribuirà per mitat als gastos extraordinaris de sanitat i educació que generen els fills menors.  
  
Cada part pagarà les costes processals produïdes a instàncies seues i les comunes a mitges.  
Mode d'impugnació: per mitjà d'un recurs d'apel·lació davant d'este Jutjat, no obstant el qual es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs (art. 451 i 452 LECn). Haurà d'efectuar-se la consignació de 50 euros en la clau 02 del compte de depòsits i consignacions d'este jutjat, segons disposa la Llei Orgànica 1/2009, de 3 de novembre, i s'acreditarà esta consignació, i se'n exceptuarà el cas d'aquells litigants que tinguen el benefici de justícia gratuïta. En cas de no efectuar-se el depòsit, serà esmenable el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme».  
  
I perquè valga de notificació de forma deguda a Pedro Manuel Malacatus Rodríguez, en rebel·lia, expedisc i firme este edicte.  
  
València, 16 de juliol de 2014.- La secretària judicial: María Dolores Valle Contreras.